በግብጽ ክርስቲያኖች ላይ በደረሰ ጥቃት 23 ሰዎች ተገደሉ
በግብፅ በኮፕቲክ ክርስቲያኖች ላይ በደረሰ ጥቃት 23 ሰዎች ህይወታቸው ሲያልፍ ከ25 በላይ የሚሆኑት ለጉዳት ተዳርገዋል፡፡በግብፅ ከካይሮ በስተደቡብ አቅጣጫ 220 ኪሎ ሜትር ርቀት ሚንያ ግዛት አቅራቢያ የኮፕቲክ ክርስትና እምነት ተከታዮች ላይ ጥቃት ደርሷል፡፡በጥቃቱ እስካሁን ባለው መረጃ የ23 ሰዎች ህይወት ወዲያውኑ ሲያልፍ ከ25 በላይ ሰዎች  የጥቃቱ ሰለባ ሆነዋል፡፡ ጥቃቱ የደረሰው በቅዱስ ሳሙኤል ገዳም አቅራቢያ የእምነቱ ተከታዮች ሃይማኖታዊ ሥርዓታቸውን ከውነው ወደ የማረፊያቸው በሚያቀኑበት ሰዓት ነው፡፡አልጀዚራ እንደዘገበው የጥቃቱ አድራሾች በተሸከርካሪ ውስጥ በመሆን ታላሚ ተጠቂዎች ላይ በከፈቱት ተኩስ ነው ንፁሃን የተገደሉት፡፡ፕሬስ ቲቪ ከአገሪቱ ዜጎች 10 በመቶ ያህሉን የሚሸፍኑት ክርስቲያኖች ለምን በታጠቁ ኃይሎች የጥቃት ኢላማዎች ሆኑ ሲል ዘግቧል፡፡እኤአ በህዳር ወር 2016 ላይ በተመሳሳይ በካይሮ የኮፕቲክ ካቴድራል ህፃናት እና ሴቶችን ጨምሮ ለ25 ሰዎች ህይወት መጥፋት እና 50 ለሚሆኑት የአካል ጉዳት ደርሶባቸዋል፡፡በሚያዝያ ወር ላይ በታንታ እና አሌክሳንድሪያ ከተሞች በተከፈተ የቦምብ ጥቃት 46 ሰዎች መገደላቸው  ያስታውሳል፡፡የአደጋዎቹ አድራሽ የሆነው አይ ኤስ ቀጣይ ጥቃቶች ግብፅን እንደሚጠብቋት አሳውቆ ነበር፡፡ ይኸው አሁን ደገመው ሲል ፕሬስ ቲቪ ያስነብባል፡፡ዘገባዎቹ የሟቾች ቁጥር ሊጨምር እንደሚችል ጠቁመዋል፡፡ እስካሁን የጥቃቱ አድራሽም ሀላፊነትን አልወሰደም ብለዋል፡፡ (ምንጭ:ፕሬስ ቲቪ እና አልጀዚራ)